
De mult mi-ai trimis întrebarea aceasta - dar, iartă-mă, am aşteptat ca să îţi dau 
răspuns chiar înainte de această fericită zi când gândurile noastre sunt îndreptate 
către acea peşteră de unde a răsărit lumina Soarelui dreptăţii. 


Smerenia este prima virtute pe care Hristos a poruncit-o oamenilor în predica Sa de 
pe munte. Şi prin pilda Sa EI a arătat cel dintâi această virtute, născându-Se nu în 
palat împărătesc, ci în peştera oilor. 


O altă importantă învăţătură practică pe care Domnul a arătat-o prin sfânta Sa 
naştere în peşteră este aceasta: stâmtoraţi-vă, ca să se facă loc şi pentru ceilalți; 
mulțumiţi-vă cu cele neapărat trebuincioase, ca şi alții să aibă cele neapărat 


trebuincioase. Precum învaţă apostolul lui Dumnezeu: iar dacă avem hrană şi 
îmbrăcăminte, cu acestea să fim mulţumiţi. Oare nu este aceasta o bună învăţătură 
pentru lumea de astăzi, aflată în criză? 


Mai este o învăţătură importantă şi în faptul că nu locul dă însemnătate omului, ci 
omul locului. Omul reprezintă cea mai mare valoare de pe pământ. Luxul şi 
strălucirea exterioară nu îl măresc, nici sărăcia nu îl micşorează pe om. Ştii cum a 
zis EI despre loan Botezătorul, om fără casă şi masă: “Ce aţi ieşit să vedeţi în 
pustie? Au om îmbrăcat în haine moi? lată, cei ce poartă haine moi Sunt la 
curțile împăraţilor. La curte împărătească şi în haine moi este şi împăratul Irod - 
dar nu e om, ci vulpe; aşijderea şi Pilat - dar nu e om, ci lup roman; aşijderea şi 
fariseii - dar nu sunt oameni, ci pui de năpârci. lar loan cel lipsit de casă este un 
om mai mare decât toţi cei din palate: nu s-a sculat între cei născuţi din femei 
mai mare decât loan Botezătorul.” 


Încă o învăţătură, Împărăţia Cerurilor este mai importantă pentru om decât orice pe 
lume. Şi această împărăție poate s-o dobândească omul oriunde s-ar fi născut şi 
oriunde ar trăi: la oraş, sau la sat, sau în pustie, sau în peşteră. Lumii ce caută 
lumină numai din marile oraşe, Domnul a vrut să-i dea o lecţie: că adevărata 
lumină se poate arăta şi dintr-o peşteră sărmană. Asta au dovedit-o mai târziu şi 
numeroşii nevoitori din peşteri, mari înduhovniciţi şi adevăraţi luminători ai lumii. 


După a mea socotinţă, mai este încă o pricină de nu puţină însemnătate pentru care 
Hristos S-a născut într-o peşteră. In Țara Sfântă dăinuie încă şi astăzi patru stânci 
vestite — stau precum stăteau şi în vremea venirii lui Hristos în lume. 


stâncă este peştera din Betleem, unde S-a născut El; 

a doua este stânca de pe muntele Ispitirii, unde EI a fost ispitit de diavol; 

a treia este stânca Golgotei, pe care a fost răstignit, sub care a fost îngropat 
şi unde a înviat, şi 

a patra este stânca de pe muntele Măslinilor, de pe care S-a înălțat la cer. 


Aşadar, cele mai însemnate patru evenimente din viaţa Mântuitorului sunt legate 
de patru stânci neclintite. Nu mai există casa din Nazaret unde EI a trăit, nici cea 
din Capernaum, unde Se sălăşluise. Nu mai există nici una din clădirile în care El 
zăbovea; nici curtea lui Irod, nici reşedinţa lui Pilat, nici măcar templul lui 
Solomon. Tot ce a fost zidit de mână omenească, timpul a ruinat, însă aceste patru 
stânci, de Dumnezeu făcute, stau în picioare şi astăzi întocmai ca odinioară. 


Ca nimeni să nu se poată îndoi de faptul că EI S-a născut cu adevărat, că a fost 
ispitit ca om, că a fost răstignit pentru păcatele omeneşti, dar şi că a înviat, şi că S- 
a înălţat cu slavă la ceruri, în veşnica Sa patrie, unde-i aşteaptă pe drepţi Săi. 


Știa Atoateştiutorul inima de piatră a oamenilor şi cugetul bănuielnic al oamenilor, 
drept care cu înţelepciune a legat acele patru mari întâmplări de patru stânci 
nemişcate. 


Iar dacă Hristos S-ar fi născut în vreo casă dintr-o cetate sau dintr-un sat, oare acea 
casă ar mai fi existat şi acum ca să dea mărturie? Nu numai casa, ci nici cetatea 
unde s-a născut Alexandru cel Mare nu mai există. Nu numai cetatea, ci nici ţara în 
care s-a născut marele Homer nu este cunoscută. lar sfânta Peşteră a lui Hristos din 
Betleem dăinuie, dăinuie - şi dă mărturie. 


Să ştii şi asta: precum trupul Lui, casa sufletului Lui, nu este de la om, ci de la 
Dumnezeu Duhul Sfânt, nici casa trupului Lui, peştera din Betleem, nu este de la 
om, nici de la mâini omenești, ci de la Dumnezeu Făcătorul şi Purtătorul de grijă. 
EI a făcut-o mai înainte de a face toţi oamenii de pe pământ, şi după ce a făcut-o a 
pregătit-o ca palat al vremelnicei Sale sălăşluiri când S-a pogorât să-i cerceteze pe 
urmaşii lui Adam şi ai Evei. 


Și, mai mult, ca mărturie trainică a venirii Sale pe pământ. Să nu te mire faptul că 
Dumnezeu a ales pentru Sine un sălaş atât de sărman. Ce este înalt la oameni, 
urâciune este înaintea lui Dumnezeu. Urâciune era înaintea lui Dumnezeu palatul 
cezarului de la Roma, căci cu adevărat era peşteră tâlhărească de fărădelegi şi 
desfrânare. lar ceea ce e disprețuit şi nimicnic în ochii oamenilor, Dumnezeu cel 
mai des alege şi proslăveşte. Aceasta e metoda Celui Atotînţelept. Potrivit acestei 
metode, EI a ales pescari drept apostoli, şi o peşteră drept leagăn al Său. 


(extras din cartea - Episcop Nicolae Velimirovici - Răspunsuri la întrebări ale 
lumii de astăzi - scrisori misionare - Scrisoarea a 95-a a muncitorului Mitro F. ) 


